2

[image: ]



Informatīvais materiāls

Grozījumi Pievienotās vērtības nodokļa likumā

Saeima 2017.gada 22.novembrī galīgajā lasījumā pieņēma likumu “Grozījumi Pievienotās vērtības nodokļa likumā”, kas 2017.gada 6.decembrī publicēts oficiālajā izdevumā “Latvijas Vēstnesis” Nr.242 (6069) un stājas spēkā 2018.gada 1.janvārī.
Pievienotās vērtības nodokļa likumā (turpmāk – likums) ir veikti šādi būtiskākie grozījumi.

1. Piemērojamās nodokļa likmes 

Jaunā redakcijā ir izteikts likuma 41.panta pirmās daļas 2.punkts, nosakot, ka ar pievienotās vērtības nodokli (turpmāk – PVN) apliekamiem darījumiem piemēro nodokļa samazināto likmi 5 vai 12 procentu apmērā saskaņā ar likuma 42.pantu. 

[bookmark: _GoBack]2. PVN samazinātās likmes piemērošana 
pārtikas produktu piegādēm iekšzemē

Ar 2017.gada 22.novembra grozījumiem likumā ir noteikts, ka iekšzemes PVN maksātājs ar 2018.gada 1.janvāri piemēro PVN samazināto likmi 5 procentu apmērā tādām pārtikas produktu piegādēm, kas ir svaigi augļi, ogas un dārzeņi, tostarp mazgāti, mizoti, lobīti, griezti un fasēti, bet nav termiski vai kā citādi apstrādāti, piemēram, saldēti, sālīti, kaltēti, un kuri ir minēti likuma pielikumā “Augļi, ogas un dārzeņi, kuriem piemēro nodokļa samazināto likmi 5 procentu apmērā”[footnoteRef:1],. [1:  Pievienotās vērtības nodokļa likuma 42.panta sešpadsmitā daļa.] 

Grozījumi izstrādāti, ņemot vērā Padomes 2006.gada 28.novembra Direktīvas 2006/112/EK par kopējo pievienotās vērtības nodokļa sistēmu 98.pantu. Minētās direktīvas 98.panta 1.punktā noteikts, ka dalībvalsts var piemērot vienu vai divas nodokļa samazinātās likmes.
Vēršam uzmanību, ka minētie likuma grozījumi nav attiecināmi uz termiski vai kā citādi apstrādātu (piemēram, skābēto kāpostu, sālīto gurķu, marinēto tomātu u.c.) augļu, dārzeņu un ogu piegādēm, kurām piemērojama PVN standartlikme 21 procenta apmērā. 
Ņemot vērā, ka PVN samazinātās likmes ieviešana ir atkāpe no vispārējās PVN sistēmas un uzskatāma par valsts atbalsta instrumentu konkrētai nozarei, PVN samazinātā likme 5 procentu apmērā svaigiem augļiem, ogām un dārzeņiem, kas minēti likuma pielikumā, piemērojama no 2018.gada 1.janvāra līdz 2020.gada 31.decembrim[footnoteRef:2]. [2:  Pievienotās vērtības nodokļa likuma pārejas noteikumu 30.punkts. ] 


3. PVN samazinātās likmes piemērošana 
preču importam un preču iegādēm Eiropas Savienības teritorijā

Likums papildināts ar 42.1pantu, kurā noteikts, ka PVN samazināto likmi piemēro arī likuma 42.pantā minēto preču importam, kurām piemērojama nodokļa samazinātā likme, tajā skaitā pārtikas produktiem, kas minēti likuma pielikumā, un šo preču iegādēm Eiropas Savienības teritorijā. Tāpēc ar 2017.gada 22.novembra grozījumiem ir izslēgta likuma 42.panta piecpadsmitā daļa.

